CELEX: E2006C0095
Language: et
Date: 2006-04-19 00:00:00
Title: 2006/95/: EFTA järelevalveameti otsus nr 95/06/COL, 19. aprill 2006 , millega viiekümne kaheksandat korda muudetakse riigiabi käsitlevaid menetlus- ja sisulisi eeskirju

23.11.2006   
            
            
               ET
            
            
               Euroopa Liidu Teataja
            
            
               L 324/38
            
         EFTA JÄRELEVALVEAMETI OTSUS
   
   nr 95/06/COL,
   19. aprill 2006,
   millega viiekümne kaheksandat korda muudetakse riigiabi käsitlevaid menetlus- ja sisulisi eeskirju
   EFTA JÄRELEVALVEAMET,
   VÕTTES ARVESSE Euroopa Majanduspiirkonna lepingut, (1) eriti selle artikleid 61–63 ja protokolli 26,
   VÕTTES ARVESSE EFTA riikide vahelist järelevalveameti ja kohtu asutamist käsitlevat lepingut, (2) eriti selle artiklit 24, artikli 5 lõike 2 punkti b ja 3. protokolli I osa artiklit 1,
   ARVESTADES, et järelevalve- ja kohtulepingu artikli 24 kohaselt jõustab EFTA järelevalveamet EMP lepingu riigiabi käsitlevad sätted,
   ARVESTADES, et järelevalve- ja kohtulepingu artikli 5 lõike 2 punkti b kohaselt avaldab EFTA järelevalveamet teateid või suuniseid küsimuste kohta, mida EMP leping käsitleb, kui see on sätestatud kõnealuses lepingus või järelevalve- ja kohtulepingus või kui EFTA järelevalveamet seda vajalikuks peab,
   MEENUTADES riigiabi käsitlevaid menetlus- ja sisulisi eeskirju, (3) mille EFTA järelevalveamet kiitis heaks 19. jaanuaril 1994, (4)
   
   ARVESTADES, et Euroopa Komisjoni kiitis heaks lühiajalist ekspordikrediidikindlustust käsitleva teatise muudatused, (5)
   
   ARVESTADES, et kõnealused teatise muudatused on olulised ka Euroopa Majanduspiirkonna jaoks,
   ARVESTADES, et EMP riigiabi eeskirjade ühetaoline kohaldamine tuleb tagada kogu Euroopa Majanduspiirkonnas,
   ARVESTADES, et EMP lepingu XV lisa lõpus oleva peatüki “ÜLDIST” punkti II kohaselt peab EFTA järelevalveamet pärast komisjoniga konsulteerimist vastu võtma Euroopa Komisjoni poolt vastuvõetud õigusaktidega kooskõlas olevaid õigusakte,
   OLLES konsulteerinud Euroopa Komisjoniga,
   MEENUTADES, et EFTA järelevalveamet on kõnealusel teemal konsulteerinud EFTA riikidega 7. veebruaril 2006 saadetud kirjas,
   ON VASTU VÕTNUD KÄESOLEVA OTSUSE:
   Artikkel 1
   
      Lühiajaline ekspordikrediidikindlustuse riigiabi suuniste peatükki 17A muudetakse järgmiselt:
   
               1a)
            
            
               Joonealune märkus 1 asendatakse järgmisega:
               “Käesolev peatükk on kooskõlas EÜ asutamislepingu artikli 93 lõike 1 kohase komisjoni teatisega liikmesriikidele asutamislepingu artiklite 92 ja 93 kohaldamise kohta lühiajalise ekspordikrediidikindlustuse suhtes (EÜT C 281, 17.9.1997, lk 4), mida komisjon on muutnud 2001. (EÜT C 217, 2.8.2001, lk 2) ja 2005. aastal (ELT C 325, 22.12.2005, lk 22).”
            
         
               1b)
            
            
               Peatüki 17A lõikele 2 lisatakse järgmine uus punkt 8:
               “Olenemata eelmise lõike esimese lause turukõlblike riskide määratlusest, kui EFTA liikmesriigis ei ole eraõiguslikku kindlustusturgu, käsitletakse lisas loetletud riikides eraõiguslike ja avalik-õiguslike võlgnike kommerts- ja poliitilisi riske ajutiselt turukõlbmatute riskidena, kui need on EMP asjakohase määratluse
                   (6)
                  alla kuuluvate nende väikeste ja keskmise suurusega ettevõtete riskid, kelle aasta ekspordi kogukäive ei ületa 2 miljonit eurot.
                   (7)
                  Sellistel juhtudel ühtlustab avalik-õiguslik või riigi toetust saav ekspordikrediidikindlustaja võimalikult suures osas oma turukõlbmatute riskide kindlustusmaksed maksetega, mida küsivad ekspordikrediidikindlustajad mujal kõnealuse riski eest, võttes arvesse välisostjate vähesust, kindlustatud ettevõtja omadusi ning seotud kulusid. EFTA riikide suhtes, kes kavatsevad esitada ametile teatise käesoleva klausli kohaldamise kohta, kohaldatakse sama menetlust ja samu tingimusi, mis on sätestatud punktis peatüki 17A lõike 4 punktides 8–13 vabastamisklausli kohaldamiseks. Amet jätab endale õiguse käesoleva klausli peatamiseks või selle kohaldamistingimuste läbivaatamiseks EFTA riikidega konsulteerides, kui ta leiab, et eraõigusliku kindlustusturu võime muutub selles segmendis käesoleva peatüki kehtivuse ajal.
               
            
         
               1c)
            
            
               Peatüki 17A lõike 2 punktide 8–9 numeratsiooni peab muutma selliselt, et need oleksid edaspidi punktid 9–10.
            
         
               1d)
            
            
               Peatüki 17A lõike 2 punkt 10 asendatakse uue punktiga 11, mille tekst on järgmine:
               “Eraõigusliku edasikindlustusturu maht on erinev. See tähendab, et turukõlblike riskide määratlus ei ole püsiv ja võib aja jooksul muutuda. Seetõttu võidakse määratlus läbi vaadata eelkõige käesoleva teatise kehtivusaja lõppemise. Amet konsulteerib selles valdkonnas asjaomaseid kogemusi omavate EFTA riikide esindajate ja muude kõnealustest ülevaatustest huvitatud isikutega. Niivõrd, kui see on vajalik, tuleb määratluse muutmisel arvesse võtta ühenduse ekspordikrediidikindlustust reguleerivate õigusaktide rakendusala, et vältida vastuolusid ja õiguskindlusetust.”
            
         
               1e)
            
            
               Artikli 17A lõike 4 punkt 14 asendatakse järgmisega:
               “Neid suuniseid kohaldatakse kuni 31. detsembrini 2010.”
            
         Artikkel 2
   EFTA riike teavitatakse käesolevast otsusest kirjaga, lisades otsuse koopia.
   Artikkel 3
   Euroopa Komisjoni teavitatakse käesolevast otsusest kooskõlas EMP lepingu protokolli nr 27 punktiga d, edastades talle otsuse koopia.
   Artikkel 4
   Käesolev otsus avaldatakse Euroopa Liidu Teataja EMP osas ja EMP kaasandes.
   Artikkel 5
   Neid muudatusi kohaldatakse alates käesoleva otsuse vastuvõtmise kuupäevast.
   
      Brüssel, 19. aprill 2006
      
         
            EFTA järelevalveameti nimel,
         
         Bjørn T. GRYDELAND
         
         
            president
         
         Kurt JÄGER
         
         
            kolleegiumi liige
         
      
   
   
      (1)  Edaspidi “EMP leping”.
   
      (2)  Edaspidi “järelevalve- ja kohtuleping”.
   
      (3)  Edaspidi “riigiabi suunised”.
   
      (4)  Esialgu avaldatud EÜT L 231, 3.9.1994 ja sama kuupäeva EMP kaasaandes nr 32, viimati muudetud otsusega nr 94/06/COL, 19 aprill 2006 (veel avaldamata).
   
      (5)  ELT C 325, 22.12.2005, lk 22.
   
      (6)  Väikeste ja keskmise suurusega ettevõtjate määratlus on sätestatud riigiabi suuniste (veel avaldamata) peatükis 10, mis vastab komisjoni 6. mai 2003. aasta soovitusele 2003/361/EÜ (ELT L 124, 20.5.2003, lk 36).
   
   
      (7)  Asjaomase aasta ekspordikäibe arvutamine toimub vastavalt riigiabi suuniste peatüki 10 punktile 10.2.4. Riigiabi suuniste peatüki 10 lõiget 32 kohaldatakse mutatis mutandi asjaomase ettevõtja aasta ekspordikäibe suhtes.”